《池水观为政》
宋代·林希逸

笔落冰人语，霜凝照夜姿。平心长似水，观政可于池。

即彼挼蓝处，看渠据案时。清能见肝胆，烛可但须眉。

泥浊廉何有，泉贪饮自知。笑他浑数尺，谁道是吾师。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。